[περι ι]ερων και ιεραν. ο γραμματευς των συνεδρων τους γενηθεντας ιερους ορκιξατω παραχρημα αμ μητις αρρωσ[τει] [ιερω]ν καιομενων αιμα και οινον σπενδοντας τον ορκον τον υπογεγραμμενον ομνυω τους θεους οις τα μυστηρια επιτ[ελε]ιται επιμελειαν εξειν οπως γινηται τα κατα ταν τελεταν θεοπρεπως και απο παντος του δικαιου και μητε αυ[τ]ος μηθεν ασχημον μηδε αδικον ποιησειν επι καταλυσει των μυστηριων μηδε αλλωι επιτρεψειν αλλα κατακολουθησειν τοις γεγραμμενοις εξορκισειν δε και τας ιερας και τον ιερη κατα το διαγραμμα. ευορκουντι μεν μοι ειη α τοις ευσεβεοις εφιορκουντι δε ταναντια. αν δε τις μη θελει ομνυειν ζαμιουτω δραχμαις χιλιαις και αλλον αντι τουτου κλαρωσατω εκ τας αυτας φυλας. τας δε ιερας ορκιζετω ο ιερευς και οι ιεροι εν τωι ιερωι του καρνειου ται προτερον αμεραι των μυστηριων τον αυτον ορκον και ποτεξορκιζοντω πεποιημαι δε και ποτι τον ανδρα ταν συμβιωσιν οσιως και δικαιως. ταν δε μ[η] θελουσαν ομνυειν ζαμιουντω οι ιεροι δραχμαις χιλιαις και μη επιτρεποντω επιτελειν τα κατα τας θυσιας μηδε μετ[ε]χειν των μυστηριων αι δε ομοσασαι επιτελουντω. ----- οι δε γεγενημενοι ιεροι και ιεραι εν τωι πεμπτωι και πεντηκοστωι ετει ομοσαντω τον αυτον ορκον εν τωι ενδεκατωι μηνι προ των μυστηριων. παραδοσιος. ταν δε καμπτραν και τα βιβλια α δεδωκε μνασιστρατος παραδιδοντω οι ιεροι τοις επικατασταθεντοις παραδιδοντω δε και τα λοιπα οσα αν κατασκευασθει χαριν των μυστηριων. στεφανων. στεφανους δε εχοντω οι μεν ιεροι και αι ιεραι πιλον λευκον των δε τελουμενων οι πρωτομυσται στλεγγιδα. οταν δε οι ιεροι παραγγειλωντι ταμ μεν στλεγγιδα αποθεσθωσαν στεφανουσθωσαν δε παντες δαφναι. ειματισμου. οι τελουμενοι τα μυστηρια ανυποδετοι εστωσαν και εχοντω τον ειματισμον λευκον αι δε γυναικες μη διαφανη μηδε τα σαμεια εν τοις ειματιοις πλατυτερα ημιδακτυλιου και αι μεν ιδιωτιες εχοντω χιτωνα λινεον και ειματιον μη πλειονος αξια δραχμαν εκατον αι δε παιδες καλασηριν η σινδονιταν και ειματιον μη πλειονος αξια μνας αι δε δουλαι καλασηριν η σινδονιταν και ειματιον μη πλειονος αξια δραχμαν πεντηκοντα. ----- αι δε ιεραι αι μεν γυναικες καλασηριν η υποδυμα μη εχον σκιας και ειματιον μη πλεονος αξια δυο μναν αι δε [παιδε]ς καλασηριν η ειματιον μη πλειονος αξια δραχμαν εκατον. ----- εν δε ται πομπαι αι μεν ιεραι γυναικες υποδυταν και ειματιον γυναικειον ουλον σαμεια εχον μη πλατυτερα ημιδακτυλιου αι δε παιδες καλασηριν και ειματιον μη διαφανες μη εχετω δε μηδεμια χρυσια μηδε φυκος μηδε ψιμιθιον μηδε αναδεμα μηδε τας τριχας ανπεπλεγμενας μηδε υποδηματα ει μη πιλινα η δερματινα ιεροθυτα. διφρους δε εχοντω αι ιεραι ευσυινους στρογγυλους και επ αυτων ποτικεφαλαια η σπιραν λευκα μη εχοντα μητε σκιαν μητε πορφυραν. οσας δε δει διασκευαζεσθαι εις θεων διαθεσιν εχοντω τον ειματισμον καθ ο αν οι ιεροι διαταξωντι. ----- αν δε τις αλλως εχει τον ειματισμον παρα το διαγραμμα η αλλο τι των κεκωλυμενων μη επιτρπετω ο γυναικονομος και εξουσιαν εχετω λυμαινεσθαι και εστω ιερα των θεων. ορκος γυναικονομου. οι δε ιεροι οταν και αυτοι ομοσωντι ορκιζοντω τον γυναικονομον επι των αυτων ιερων ει μαν εξειν επιμελειαν περι τε του ειματισμου και των λοιπων των επιτεταγμενων μοι εν τωι διαγραμματι. πομπας. εν δε ται πομπαι αγειστω μνασιστρατος επειτεν ο ιερευς των θεων οις τα μυστηρια γινεται μετα τας ιερεας επειτα αγωνοθετας ιεροθυται οι αυληται μετα δε ταυτα αι παρθενοι αι ιεραι καθως αν λαχωντι αγουσαι τα αρματα επικειμενα κιστας εχουσας ιερα μυστικα ειτεν α θοιναρμοστρια α εις δαματρος και αι υποθοιναρμοστριαι αι εμβεβακυιαι ειτεν α ιερεα τας δαματρος τας εφ ιπποδρομωι ειτεν α τας εν αιγιλα επειτεν αι ιεραι κατα μιαν καθως κα λαχωντι επειτεν οι ιεροι καθως κα οι δεκα διαταξωντι. ο δε γυναικονομος κλαρουτω τας τε ιερας και παρθενους και επιμελειαν εχετω οπως πομπευωντι καθως κα λαχωντι. αγεσθω δε εν ται πομπαι και τα θυματα και θυσαντω ται μεν δαματρι συν επιτοκα ερμανι κριον μεγαλοις θεοις δαμαλιν συν απολλωνι καρνειωι καπρον αγναι οιν. σκαναν. σκαναν δε μη επιτρεποντω οι ιεροι μηθενα εχειν εν τετραγωνωι μειζω ποδων τριακοντα μηδε περιτιθεμεν ταις σκαναις μητε δερρεις μητε αυλειας μηδε εν ωι αν τοπωι περιστεμματωσωντι οι ιεροι μηθενα των μη οντων ιερων εχειν σκαναν. μηδε παρερπετω μηθεις αμυητος εις τον τοπον ον κα περιστεμματωσωντι. χωραξαντω δε και υδρανας. αναγραψαντω δε και αφ ων δει καθαριζειν και α μη δει εχοντας εισπορευεσθαι. α [μ]η δει εχειν εν ταις σκαναις. μηθεις κλινας εχετω εν ται σκαναι μηδε αργυρωματα πλειονος αξια δραχμαν τριακοσιαν ει δε μη μη επιτρεποντω οι ιεροι και τα πλειοναζοντα ιερα εστω των θεων. ακοσμουντων. οταν δε αι θυσιαι και τα μυστηρια συντελειται ευφαμειν παντας και ακουειν των παραγγελλομενων τον δε απειθουντα η απρεπως αναστρεφομενον εις το θειον μαστιγουντω οι ιεροι και αποκωλυοντω των μυστηριων. ραβδοφορων. ραβδοφοροι δε εστωσαν εκ των ιερων εικοσι και πειθαρχουντω τοις επιτελουντοις τα μυστηρια και επιμελειαν εχοντω οπως ευσχημονως και ευτακτως υπο των παραγεγενημενων παντα γινηται καθως αν παραγγελλωντι οι επι τουτων τεταγμενοι τους δε απειθουντας η απρεπως αναστρεφομενους μαστιγουντω. αν δε τις των ραβδοφορων μη ποιει καθως γεγραπται η αλλο τι αδικοι η ποιοι επι καταλυσει των μυστηριων κριθεις επι των ιερων αν κατακριθει μη μετεχετω των μυστηριων. περι των διαφορων. τα δε πιπτοντα διαφορα εκ των μυστηριων εγλεγοντω οι κατασταθεντες υπο του δαμου πεντε εισφεροντω δε οι αρχοντες ανανκαι παντες μη δις τους αυτους τιμαμα εχοντα εκαστον μη ελασσον ταλαντου και των κατασταθεντων παραγραψατω α γερουσια το τιμαμα ωσαυτως δε και το των εισενεγκαντων. τοις δε εγλογευοντοις τα διαφορα λειτουργειτω ο αργυροσκοπος. οταν δε επιτελεσθει τα μυστηρια απολογισασθωσαν εμ παντοις εν ται πρωται συννομωι συναγωγαι των συνεδρων και γραφαν αποδοντω τωι επιμεληται παραχρημα γραφοντες επ ονοματος τα πεπτωκοτα δι[α]φορα απο του καθαρμου και απο των πρωτομυσταν το υποστατικον και αν τι αλλο πεσει και την γεγενημεναν εξοδον και τι αν ει λοιπον και αριθμησαντω παραχρημα τωι ταμιαι και εστωσαν υπομαστροι αν τι ευρισκωνται αδικουντες διπλασιου και επιτιμιου [δραχ]μαν χ[ι]λιαν και οι δικαστ[αι] μη αφαιρουντω μηθεν οι δ εν τωι πεμπτωι και πεντηκοστωι ετει κατεσταμενοι εξοδιασαντω και μνα[σισ]τρατωι το διδομενο[ν αυτωι] διαφορον εις τον στεφανον υπο της [πο]λεος δραχμας εξακισχιλιας αποδοντω δε τωι ταμιαι και οσα κα ει [πρ]οεξωδιασμενα διαφορα [υπ]ο του ταμιου ε[ν τωι πεμπτωι και πεντηκοστωι] ετε[ι εις] τα κ[α]τασκευαζομ[εν]α εν [τω]ι καρνειασιωι η δαπανουμενα χαριν των μυστηριων. το δε [λοιπον εκ των διαφορων τουτου του ετους] εξοδιαζοντ[ω οι πεντε εις τα] επισκε[υα]ζομενα εν τωι καρνειασιωι και αν τινος ετι χρεια ει [παρα ταυτας τας] ποθοδους φεροντω γραφοντες ρη[τως ε]ις ο αν χρεια ει και οι αρχοντες και οι συνεδροι δογματοποιεισθωσαν οτι δει τον ταμιαν [διδομ]εν τα διαφορα. απο δε των πιπτοντων εκ των μυστηριων αποκαθιστασθω τωι ταμιαι τα διαφορα και αποδοντω γραφαν τωι επιμεληται περι ων κα διοικησωντι και εστωσαν υπομαστροι αν τι αδικησωντι καθως επανω γεγραπται. ο δε ταμιας οσον κα παραλαβει διαφορον λοιπον εκ τουτων γραφετω εν υπεχθεματι εις ταν επισκευαν των εν τωι καρνειασιωι και μη αναχρησασθω εις αλλο μηθεν μεχρι αν επιτελεσθει οσων χρεια εστι ποτι ταν των μυστηριων συντελειαν μηδε γραψατω μηθεις δογμα οτι δει ταυτα τα διαφορα εις αλλο τι καταχρησασθαι ει δε μη το τε γραφεν ατελες εστω και ο γραψας αποτεισατω δραχμας δισχιλιας ομοιως δε και ο ταμιας ο τι κα εξοδιασει διπλουν και δραχμας δισχιλιας και οι δικασται μη αφαιρουντω μηθεν και τα πιπτοντα εκ ταυταν ταν κρισιων διαφορα υπαρχετω εις ταν επισκευαν των εν τωι καρνειασιωι. οταν δε επιτελεσθει οσων χρεια εστι ποτι το συντελειν τα μυστηρια υπαρχετω τα πιπτοντα διαφορα των μυστηριων εις τας τας πολεος εσοδους. θυματων παροχας. οι ιεροι μετα το κατασταθημεν προκαρυξαντες εγδοντω ταν παροχαν των θυματων ων δει θυεσθαι και παριστασθαι εν τοις μυστηριοις και τα εις τους καθαρμους εγδιδοντες αν τε δοκει συνφερον ειμεν επι το αυτο παντα τα θυματα αν τε κατα μερος τωι το ελαχιστον υφισταμενωι λαμψεσθαι διαφορον. εστι δε α δει παρεχειν προ του αρχεσθαι των μυστηριων αρνας δυο λευκους επι του καθαρμου κριον ευχρουν και οταν εν τωι θεατρωι καθαιρει χοιρισκους τρεις υπερ τους πρωτομυστας αρνας εκατον εν δε ται πομπαι δαματρι συν επιτοκα τοις δε μεγαλοις θεοις δαμαλιν διετη συν ερμανι κριον απολλωνι καρνειωι καπρον αγναι οιν. ο δε εγδεξαμενος κατεγγυευσας ποτι τους ιερους λαβετω τα διαφορα και παριστατω τα θυματα ευιερα καθαρα ολοκλαρα και επιδειξατω τοις ιεροις προ αμεραν δεκα των μυστηριων τοις δε δοκιμασθεντοις σαμειον επιβαλοντω οι ιεροι και τα σαμειωθεντα παριστατω ο εγδεξαμενος αν δε μη παρισται επι ταν δοκιμασιαν πρασσοντω οι ιεροι τους εγγυους αυτο και το ημισυ τα δε θυματα αυτοι παρεχοντω και απο των πραχθεντων διαφορων κομισασθωσαν ταν γενομεναν δαπαναν εις τα θυματα. τεχνιταν εις τας χοριτειας. οι ιεροι προγραφοντω κατ ενιαυτον τους λειτουργησοντας εν τε ταις θυσιαις και μυστηριοις αυλητας και κιθαριστας οσους κα ευρισκωντι ευθετους υπαρχοντας και οι προγραφεντες λειτουργουντω τοις θεοις. αδικηματων. αν δε τις εν ταις αμεραις εν αις αι τε θυσιαι και τα μυστηρια γινονται αλωι ειτε κεκλεβως ειτε αλλο τι αδικημα πεποιηκως αγεσθω επι τους ιερους και ο μεν ελευθερος αν κατακριθει αποτινετω διπλουν ο δε δουλος μαστιγουσθω και αποτεισατω διπλουν το κλεμμα των δε αλλων αδικηματων επιτιμιον δραχμας εικοσι αν δε μη εκτινει παραχρημα παραδοτω ο κυριος τον οικεταν τωι αδικηθεντι εις απεργασιαν ει δε μη υποδικος εστω ποτι διπλουν. περι των κοπτοντων εν τωι ιερωι. μηδεις κοπτετω εκ του ιερου τοπου αν δε τις αλωι ο μεν δουλος μαστιγουσθω υπο των ιερων ο δε ελευθερος αποτεισατω οσον κα οι ιεροι επικρινωντι ο δε επιτυχων αγετω αυτους επι τους ιερους και λαμβανετω το ημισυ. φυγιμον ειμεν τοις δουλοις. τοις δουλοις φυγιμον εστω το ιερον καθως αν οι ιεροι αποδειξωντι τον τοπον και μηθεις υποδεχεσθω τους δραπετας μηδε σιτοδοτειτω μηδε εργα παρεχετω ο δε ποιων παρα τα γεγραμμενα υποδικος εστω τωι κυριωι τας του σωματος αξιας διπλασιας και επιτιμιου δραχμαν πεντακοσιαν ο δε ιερευς επικρινετω περι των δραπετικων οσοι κα ηνται εκ τας αμετερας πολεος και οσους κα κατακρινει παραδοτω τοις κυριοις αν δε μη παραδιδωι εξεστω τωι κυριωι αποτρεχειν εχοντι. περι τας κρανας. τας δε κρανας τας ωνομασμενας δια των αρχαιων εγγραφων αγνας και του γε[γε]νημενου ποτι ται κραναι αγαλματος ταν επιμελειαν εχετω μνασιστρατος εως αν ζει και μετεχετω μετα των ιερων ταν τε θυσιαν και των μυστηριων και οσα κα οι θυοντες ποτι ται κραναι τραπεζωντι και των θυματων τα δερματα λαμβανετω μνασιστρατος των τε διαφορων οσα κα οι θυοντες ποτι ται κραναι προτιθηντι η εις τον θησαυρον οταν κατασκευασθει εμβαλωντι λαμβανετω μνασιστρατος το τριτον μερος τα δε δυο μερη και αν τι αναθεμα υπο των θυσιαζοντων ανατιθηται ιερα εστω των θεων. ο δε ιερευς και οι ιεροι επιμελειαν εχοντω οπως απο των διαφορων αναθεματα κατασκευαζηται τοις θεοις α αν τοις συνεδροις δοξει. θησαυρων κατασκευ[α]ς οι ιεροι οι κατεσταμενοι εν τωι πεμπτωι και πεντηκοστωι ετει επιμελειαν εχοντω μετα του αρχιτεκτονος οπως κατασκευασ[θ]ηντι θησαυροι λιθινοι δυο κλαικτοι και χωραξαντω τον μεν ενα εις τον ναον των μεγαλων θεων τον δ αλλον ποτι ται κραναι εν ωι αν τοπωι δοκει αυτοις ασφαλως εξειν και επιθεντω κλαικας και του μεν παρα ται κραναι εχετω ταν ατεραν κλαικα μνασιστρατος ταν δε αλλαν οι ιεροι του δε εν τωι ναωι εχοντω ταν κλαικα οι ιεροι και ανοιγοντω κατ ενιαυτον τοις μυστηριοις και το εξαριθμηθεν διαφορον ε[ξ] εκατερου του θησαυρου χωρις γραψαντες ανενεγκαντω αποδοντω δε και μνασιστρατωι το γινομενον αυ[τωι] διαφορον καθως εν τ[ωι] διαγραμματι γεγραπται. ιερου δειπνου. οι ιεροι απο των θυματων των αγομενων εν ται πομπαι αφελοντες αφ εκαστου τα νομι[μα] τοις θεοις [τα λοι]πα κρεα καταχρησασθωσαν εις το ιερον δειπνον μετα ταν ιεραν και παρθενων και παραλαβοντω τον τε ιερη [και τα]ν ιερεαν κ[αι τα]ν ιερεαν του καρνειου και μνασιστρατον και ταν γυναικα τε και τας γενεας αυτου και των τεχνιταν τους λει[το]υ[ργη]σαντας [εν τα]ις χορειαις και ταν υπηρεσιαν τους λειτουργουντας αυτοις και εις τα λοιπα δαπαναματα μη πλειον αναλωμα [π]οιουντες δραχμαν ---------- αγορας. οι ιεροι τοπον αποδειξαντω εν ω πραθησεται παντα ο δε αγορανομος ο επι πολεος [επι] επιμελειαν εχετω οπως οι πωλουντες αδολα και καθαρα πωλουντι και χρωνται σταθμοις και μετροις συμφωνοις ποτι τα δαμοσια και μη τασσετω μη[τ]ε ποσου δει πωλειν μηδε καιρον τασσετω μηδε πρασσετω μηθεις τους πωλουντας του τοπου μηθεν τους δε μη πωλουντας καθως γεγραπται τους μεν δουλους μαστιγουτω τους δε ελευθερους ζαμιουτω εικοσι δραχμαις και το κριμα εστω επι των ιε[ρων]. υδατος. εχετω δε επιμελειαν ο αγορανομος και περι του υδατος οπως κατα τον τας παναγυριος χρονον μηθεις κακοποιει μητε [το β]ηλημα μητε τους οχετους μητε αν τι αλλο κατασκευασθει εν τωι ιερωι χαριν του υδατος και οπως καθως αν μερισθει ρει το υδωρ και μη[θ]ε[ις α]ποκωλυει τους χρωμενους αν δε τινα λαμβανει ποιουντα τι των κεκωλυμενων τον μεν δουλον μαστιγουτω τον δε ελευθερον [ζαμιουτω] εικοσι δραχμαις και το κριμα εστω επι των ιερων. αλειμματος και λουτρου. ο αγορανομος επιμελειαν εχετω οπως οι θελοντες [βαλανευε]ιν εν τωι ιερωι μη πλειον πρασσωντι τους λουομενους δυο χαλκων και παρεχωντι πυρ και μακραν ευκρατον και τοις κατακλυ[ζομενοις υ]δωρ ευκρατον και οπως ο εγδεξαμενος των ξυλων ταν παροχαν εις το αλειπτηριον παρεχει ξυλα ξηρα και ικανα τοις αλει[φομενοις] κατ αμεραν απο τεταρτας ωρας εως εβδομας. δουλος δε μηθεις αλειφεσθω. οι δε ιεροι εγδιδοντω ταν παροχαν των ξυλ[ω]ν [των εις τ]ο αλειπτηριον αν δε τις των εγδεξαμενων η των βαλανεων μη ποιει καθως γεγραπται τον μεν δουλον μαστιγουτω ο αγορανο[μος τ]ον δε ελευθερον ζαμιουτω καθ εκαστον αδικημα εικοσι δραχμαις και το κριμα εστω επι των ιερων. συνεσιος αναφορας. οι ιε[ροι ο]σα κα διοικησωντι εν ται παναγυρει η κατακρινωντι τινας συνεσιν ανενεγκαντω εις το πρυτανειον αναγραψαντω δε και [εις τ]ον οικον τον εν τωι ιερωι ους αν κατακρινωντι και επι ποιωι αδικηματι. αντιγραφον εχειν του διαγραμματος. οι κατεσταμε[νοι ω]στε γραψαι το διαγραμμα καθως αν δοκιμασθει δοντω τοις νομοδεικταις αντιγραφον. οι δε λαβοντες επιδεικνυοντω τωι [χρε]ιαν εχοντι. και εν τοις μυστηριοις συνλειτουργουντω τοις ιεροις και ο καρυξ και αυλητας και μαντις και αρχιτεκτων. [τας κατα]στασιος των δεκα. οι δαμιοργοι του εκτου μηνος ται δωδεκαται προ του τον κλαρον των ιερων [κ]αι ταν ιεραν γινεσθαι αποδοντ[ω] τωι δαμωι χειροτονιαν οπως καταστασει εκ παντων των πολιταν δεκα μη νεωτερους ετων τεσσαρακοντα μη[δ]ε δις τους αυτους τ[ο]ν γ ιον ενιαυτον. π[οτ]εισφεροντω δε οι τε αρχοντες και των αλλων ο θελων εισφεροντες εξ ων γεγραπται τους ιερους κλαρουσθαι τους δε κατασταθεντας ο[ρ]κιξατω ο γραμματευς των συνεδρων τον ορκον ον οι ιεροι ομν[υ]οντι. εχοντω δε οι κατασταθεντες επιμελειαν περι παντων ων δει εν τοις μυστηριοις συντελεισθαι και φροντιζοντω οσων χρεια εστι εις το επιτελεισθαι τα μυστηρια. προγραφοντω δε εκ των ιερων και ραβδοφορους τους ευθετωτατους ομοιως δε και μυσταγωγους. τους δε συνλειτουργησοντας μετα μνασιστρα[τ]ου προγραφοντω αν [τ]ινας ευρισκωντι ευθετους υπαρχοντας και των μη οντων ιερων και οι προγραφεντες πειθαρχουντω και επιτελουντω ο αν προγραφηντι τον δε μη ποιουντα κατακριναντω εικοσι δρα[χ]μαις και εγγραψαντω εις τους πολεμαρχους. οι δε ραβδοφοροι μαστιγουντω ους κα οι δεκα κελευωντι οι δε κατασταθεντες δεκα κρινοντω [τ]α κ[ριμα]τα [παντα]. α[ν δε χρεια ει πε]ρι τινος διαβουλιον [γι]νεσθαι συναγοντω οι δεκα παντες τους ιερους και καθως τοις πλειονοις δοξαι επιτελεισθω. φορουντω δε οι δεκα εν τοις μυστηριοις στροφιον πορφυριον. αγραφων. ει δε τινα αγραφα εστι εν τω διαγραμματι ποτι ταν των μυστηριων και ταν θυσιαν συντελειαν βουλευεσθωσαν οι συνεδροι μη μετακινουντες επι καταλ[υ]σει των μυστηριων μ[η]θεν των κατα το διαγραμμα ει δε μη το γραφεν ατελες εστω το δε διαγραμμα κυριον εστω εις παντα τον χρονον.
Messenia — Andania — 92/91 BC
 92/91 BC